
HOTĂRÂRE
privind alegerea președintelui pentru
ședința extraordinară de îndată din 10.10.2022 


           Consiliul Local Orășenesc Amara, întrunit în ședință ordinară, 
Având în vedere : 
-adresa nr. 20222 din 10.10.2022, a domnului consilier Șandru Ștefan;
-Hotărârea Consiliului Local Orășenesc Amara nr. 118 din 27.07.2022 privind alegerea președintelui de ședință;
Examinând : 
	-prevederile art. 123 alin. (3) și (4)  din Ordonanța de Urgență a Guvernului nr. 57 din 2019 privind Codul administrativ, cu modificările și completările ulterioare; 
	În temeiul prevederilor art. 196 alin. (1) lit. a) din Ordonanța de Urgență a Guvernului nr. 57 din 2019 privind Codul administrativ, cu modificările și completările ulterioare, 

HOTĂRĂŞTE

Art.1 Se alege în funcția de președinte de ședință domnul Mihai Daniel – Ionuț, pentru ședința extraordinară de îndată din 10.10.2022.
        Art.2  Atribuțiile președintelui de ședință sunt următoarele : 
   	a)  conduce şedinţele consiliului local și semnează hotărârile adoptate de acesta;
    	b) supune votului consilierilor locali proiectele de hotărâri şi anunţă rezultatul votării, cu precizarea voturilor pentru, a voturilor împotrivă şi a abţinerilor numărate şi evidenţiate de secretarul general al unităţii/subdiviziunii administrativ-teritoriale în procesul-verbal al şedinţei;
    	c)  semnează procesul-verbal al şedinţei;
    	d) asigură menţinerea ordinii, în condiţiile regulamentului de organizare şi funcţionare a consiliului local;
   	e) supune votului consilierilor locali orice problemă care intră în competenţa de soluţionare a consiliului local;
    	f) aplică, dacă este cazul, sancţiunile prevăzute la art. 233 alin. (1) din Codul administrative sau propune consiliului aplicarea unor asemenea sancţiuni, după caz;
   	g) îndeplineşte alte atribuţii prevăzute de lege, de regulamentul de organizare şi funcţionare a consiliului local sau alte însărcinări date de către consiliul local.
Art.3 Prin grija secretarului general al Oraşului Amara, prezenta hotărâre va fi comunicată, spre aducere la îndeplinire, domnului Mihai Daniel – Ionuț și Primarului Orașului Amara, urmând a fi publicată în Monitorul Oficial Local al Orașului Amara. 




       Președinte de ședință				        Contrasemnează pentru legalitate
         Mihai Daniel – Ionuț                                                              Secretar general
                                                                                  Ionescu Tudorița

